92 H. E. V I N K E 



Sunt qui contendant, servandam esse ac tuendam Ecclesiae doctrinara, 

 in libris eius symbolicis expositam , hanc tradendam esse ab unoquoque , 

 qui vel sacrorum Antistitis , vel Professoris theologici munere in Ecclesia 

 nostra fungi velit: eosque adeo, qui constitutae huic Ecclesiae doctrinae 

 subscribere nolint, quum a vero earn aberrare sibi persuaserint , vel ad 

 inunus , quo in commodum Ecclesiae functuri sint , non admittendos esse , 

 vel , si eo fungantur , sponte sua de illo decedere debere , vel ab Ecclesiae 

 Moderatoribus removendos esse. Quorum nonnulli , paucissimi quidem , at 

 nonnulli tamen^ vindicandam esse Ecclesiae doctrinam monent, hanc unice 

 ob causam , quoniam est Ecclesiae doctrina : alii vero , iique longe plures 

 numero, quia persuasum ipsis est, librorum symbolicorum argumentum 

 cum sacri Codicis doctrina plane convenire. Sed qui priorem amplectun- 

 tur sententiam, et Protestantismi principio prorsus valedicunt, et ipsos 

 Patres Dordracenos sibi repugnantes habcnt, quippe qui unumquemque 

 Synodi socium hoc iure iurando obstrinxerint : //Promitto coram Deo, 

 //me in tota hac synodali actione, non ulla scripta humana, sed solum 

 //Dei verbum pro certa ac indubitata fidei regula adhibiturum ," neque 

 examinare acceptam ab Ecclesia doctrina dubitaverint. Quid? quod, ad- 

 missa illorum sententia, nulla umquam exstitisset ss. instauratio 13 ). Qui 

 autem posteriorem propugnant sententiam , pro vero habent , ponuntque , 

 quod alii, iique certe haud pauciores numero, negandum esse existimant. 

 Quid igitur? Num convocandam esse censetis alteram Synodum Dordra- 

 cenam , quae cum de librorum symbolicorum doctrina , turn de sacrorum 

 Antistitibus et Theologiae Professoribus iudicium ferat ? Dubito , an gra- 

 tum foret illud acceptumque , in praesenti rerum conditione , ipsis doctrinae 

 Ecclesiae fautoribus. Ego quidem mihi persuasi, nihil aliud effecturam 

 esse eiusmodi Synodum, quam ut lites augerentur, atque in diversas par- 

 tes Ecclesia nostra distraheretur. Qui igitur hoc remedium adhiberi vellet , 

 malo non mederetur, sed illud etiam augeret. 



Alii ss. Antistitibus atque Theologiae Professoribus plenam dicendi docen- 

 dique libertatem dandam esse dictitant; hoc verum esse Protestantismi 

 principium inculcantes, ut suam quisque sententiam libere profiteatur: nee 



